CELEX: 32018R0709
Language: bg
Date: 2018-05-14 00:00:00
Title: Регламент за изпълнение (ЕС) 2018/709 на Комисията от 14 май 2018 година за изменение на Регламент за изпълнение (ЕС) № 809/2014 по отношение на изискването за етикетите, свързано със заявленията за помощи относно площите, използвани за производство на коноп

15.5.2018   
               
               
                  BG
               
               
                  Официален вестник на Европейския съюз
               
               
                  L 119/29
               
            РЕГЛАМЕНТ ЗА ИЗПЪЛНЕНИЕ (ЕС) 2018/709 НА КОМИСИЯТА
      от 14 май 2018 година
      за изменение на Регламент за изпълнение (ЕС) № 809/2014 по отношение на изискването за етикетите, свързано със заявленията за помощи относно площите, използвани за производство на коноп
      ЕВРОПЕЙСКАТА КОМИСИЯ,
      като взе предвид Договора за функционирането на Европейския съюз,
      като взе предвид Регламент (ЕС) № 1306/2013 на Европейския парламент и на Съвета от 17 декември 2013 г. относно финансирането, управлението и мониторинга на общата селскостопанска политика и за отмяна на регламенти (ЕИО) № 352/78, (ЕО) № 165/94, (ЕО) № 2799/98, (ЕО) № 814/2000, (ЕО) № 1290/2005 и (ЕО) № 485/2008 на Съвета (1), и по-специално член 78, първа алинея, буква б) от него,
      като има предвид, че:
      
                  (1)
               
               
                  Съгласно член 17, параграф 7, първа алинея, буква в) от Регламент за изпълнение (ЕС) № 809/2014 на Комисията (2) единното заявление за площите, използвани за производство на коноп, трябва да съдържа официалните етикети, използвани на опаковката на семената в съответствие с Директива 2002/57/ЕО на Съвета (3).
               
            
                  (2)
               
               
                  Член 9, параграф 1 от Делегиран регламент (ЕС) № 639/2014 на Комисията (4), последно изменен с Делегиран регламент (ЕС) 2018/707 на Комисията (5), включва алтернативно сертифициране за конопените семена при сортовете за съхранение в съответствие с Директива 2008/62/ЕО на Комисията (6).
               
            
                  (3)
               
               
                  Поради това е целесъобразно член 17, параграф 7, първа алинея, буква в) от Регламент за изпълнение (ЕС) № 809/2014 на Комисията да се измени и да се посочат документите, които се приемат за официални етикети по отношение на сортовете за съхранение, сертифицирани в съответствие с Директива 2008/62/ЕО.
               
            
                  (4)
               
               
                  Поради това Регламент за изпълнение (ЕС) № 809/2014 следва да бъде съответно изменен.
               
            
                  (5)
               
               
                  Мерките, предвидени в настоящия регламент, са в съответствие със становището на Комитета за директните плащания,
               
            ПРИЕ НАСТОЯЩИЯ РЕГЛАМЕНТ:
      Член 1
      В член 17, параграф 7, първа алинея от Регламент за изпълнение (ЕС) № 809/2014 буква в) се заменя със следното:
      
         
                     „в)
                  
                  
                     официалните етикети, използвани на опаковката на семената в съответствие с Директива 2002/57/ЕО на Съвета (*1), и по-специално член 12 от нея, или всеки друг документ, признат за равностоен от държавата членка; или, при сортове за съхранение, сертифицирани в съответствие с Директива 2008/62/ЕО на Комисията (*2), етикетите на доставчика или отпечатания надпис или щемпел, използвани на опаковката със семена от сортове за съхранение, както е посочено в член 18 от същата директива.
                  
               
      Член 2
      Настоящият регламент влиза в сила в деня след деня на публикуването му в Официален вестник на Европейския съюз.
      
         Настоящият регламент е задължителен в своята цялост и се прилага пряко във всички държави членки.
         Съставено в Брюксел на 14 май 2018 година.
         
            
               За Комисията
            
            
               Председател
            
            Jean-Claude JUNCKER
         
      
      
         (1)  ОВ L 347, 20.12.2013 г., стр. 549.
      
         (2)  Регламент за изпълнение (ЕС) № 809/2014 на Комисията от 17 юли 2014 г. за определяне на правила за прилагането на Регламент (ЕС) № 1306/2013 на Европейския парламент и на Съвета по отношение на интегрираната система за администриране и контрол, мерките за развитие на селските райони и кръстосаното съответствие (ОВ L 227, 31.7.2014 г., стр. 69).
      
         (3)  Директива 2002/57/ЕО на Съвета от 13 юни 2002 г. относно търговията със семена от маслодайни и влакнодайни култури (ОВ L 193, 20.7.2002 г., стр. 74).
      
         (4)  Делегиран регламент (ЕС) № 639/2014 на Комисията от 11 март 2014 г. за допълнение на Регламент (ЕС) № 1307/2013 на Европейския парламент и на Съвета за установяване на правила за директни плащания за земеделски стопани по схеми за подпомагане в рамките на общата селскостопанска политика и за изменение на приложение X към същия регламент (ОВ L 181, 20.6.2014 г., стр. 1).
      
         (5)  Делегиран регламент (ЕС) 2018/707 на Комисията от 28 февруари 2018 г. за изменение на Делегиран регламент (ЕС) № 639/2014 по отношение на критериите за допустимост за подпомагане на коноп съгласно схемата за основно плащане и някои изисквания към доброволно обвързаното с производството подпомагане (вж. страница 1 от настоящия брой на Официален вестник).
      
         (6)  Директива 2008/62/ЕО на Комисията от 20 юни 2008 г., уреждаща някои дерогации за признаване на земеделски местни видове и сортове, които са естествено адаптирани към местните и регионалните условия и са заплашени от генетична ерозия, и търговията със семена и посадъчен материал от картофи на тези местни видове и сортове (ОВ L 162, 21.6.2008 г., стр. 13).